Тверьскый діалект (карельскый язык)

міні|406x406пкс|Територіальноє розпреділеня діалектӯв карельского языка
Тверьскы́й діале́кт каре́льского языка, тверьскы́й каре́льскый (карел. tverin karielan kieli) — єден из діалектӯв карельского языка, шыреный миже народа тверьскых карел. Удносить ся ид южным діалектам собственно карельского языка. Офіціалный язык Карельского націоналного округа, бывшого у 1937—1939 роках.

Тверьскый діалект карельского учить ся у Лихославльскому педаґоґічному училищови, факултативно у дакотрых школах у містах компактного проживаня карел, также орґанізованы курсы у областному центрови. Из 1996 року уходить новинка «Karielan Sana», публікувуща матеріалы у тому числови и на тверьскому діалектови карельского языка. У 2011 році Обществом карельского языка начало ся изданя журнала на карельскому языкови «Karjal Žurnualu» (у основному на ливвиковському діалектови, но собственно карельскый и тверьскый тоже представлены).

 Происхождіня 
Происхождіня тверьского діалекта до настоящого часу достовірно не опреділено у силу неопреділености и самого происхождіня тверьскых карел. Вӯн удносить ся ид прибалтійсько-фіньскӯв рӯсці фіно-угорьской ґрупы языкӯв и класифікує ся ге аґлютинативный язык. Дякувучи довгому нахождіню у изоляції уд большинства родственных языкӯв и діалектӯв, тверьскый, у одлік уд другых языкӯв и діалектӯв карел, сохранив ся у ка-май архаічнӯв формі, майжек являвущыв ся майблизкӯв ид общому протоязыкови карел. У частности, у тому языкови назва Карелії уговорює ся ге Kariela, а не Karjala, как во всех остальных прибалтийско-фіньскых языках. Из другого бока, по тӯв же причині, язык тверьскых карелӯв претерпів значительный вплыв уд, у буквальному смыслович окружавущого ёго руського языка, особенно у ужношіню словарного запаса. Иппен рахує ся, што на формованя лексикы тверьского языка оказали вплыв зычок из языка сериднёвіковой егоньской веси, у наш час абсолутно умершого.

 Письменность 
Достовірных свідітельств о взнику письменности у тверьскых карел не має ся, у XIX сторочови она уже екзістовала на основі кирилици, на нёму же написано у 1820 році Єванґеліє уд Матія. У апрілёви 1930 року была уведена письменность на основі латиници.

Алфавіт тверьского діалекта, утвержденый Тверской реґіоналной націонално-културной автономії у 1996 році:
A aB bC cČ čD dE eF fG gH hI iJ jK kL lĹ ĺM mN nŃ ńO oP pR rŔ ŕS sŠ šŚ śZ zŽ žT tT́ t́U uV vÜ üÄ äÖ ö
У 2007 році Правительством Републікы Карелія быв утвержденый новый алфавіт карельского языка, єден про усі діалекты (из измінами уд 29.05.2014):
A aB bC cČ čD dE eF fG gH hI iJ jK kL lM mN nO oP pR rS sŠ šZ zŽ žT tU uV vY yÄ äÖ öʼ

 Субдіалекты и говоры 
У составови тверьского діалекта уділявуть ся слідувущі говоры:

 зубцовськый (дёржаньскый) говор
 максатихиньскый говор
 рамешковськый говор
 лихославльськый (толмачевськый) говор
 весьегоньскый говор
 талдомськый говор

Основными говорами рахувуть ся толмачевськый и весьегоньскый. Разниця между ними заключать ся у уговорови свистящых и шипящых приголосных. На весьегоньчкому говорови говорить леш выходна половина карелӯв Весьегоньского района. Весьегоньскый и Зубцовськшй (умершшй) говоры мавуть шор черт, свідітельствувущых о наявности у них вепськых складовых, што зближать их из ливвиковськым и людиковськым діалектами карельского языка. Другі же тверьскі карелы говорять на говорах, близкых ид лихославльскому (толмачевському).

Дакотры исслідователи причислявуть ид тверьскым говорам иппен тихвиньскый и валдайськый, офіціално рахувущі ся говорами южнокарельского діалекта собственно карельского языка. У російськӯв лінґвістиці тверьскый діалект вобще не принято уділяти из собственно карельского, даколи го рахувуть говором карельского языка, у тот час кой часть фіньскых лінґвістӯв и дакотры из западных рахувуть го самостоятельным языком.

 Удкликованя 

 Література 

 Макаров Г. Н. Образцы карельской речи: Калининские говоры. Сборник. — М.-Л.: Изд-во АН СССР, 1963.
 Новак И. П. Тверские диалекты карельского языка: Фонетика. Фонология — Петрозаводск: Карельский научный центр РАН, 2016. — 226 с.

 Г.Светлов. Урокы карельского языка.
 Словарь карельского языка (тверьскі говоры).
Катеґорія:Языкы
Катеґорія:Языкы Росії
Катеґорія:Тверьскый діалект карельского языка